ai4bharat/Pralekha huggingface dataset:
نوجوانوں کے امور اور کھیل کود کی وزارت
نوجوانوں کے امور اور کھیل کی وزارت نے قومی کھیل ایوارڈز 2022 کی آخری تاریخ میں توسیع کی
درخواستوں کی وصولی کی آخری تاریخ اب 27 ستمبر 2022 سے بڑھا کر یکم اکتوبر 2022 کر دی گئی ہے
نوجوانوں کے امور اور کھیل کی وزارت نے قومی کھیل ایوارڈز کے لیے 27 اگست 2022 کو درخواستیں طلب کیں جن میں میجر دھیان چند کھیل رتن ایوارڈز، ارجن ایوارڈ، درون آچاریہ ایوارڈ، دھیان چند ایوارڈ، راشٹریہ کھیل پروتساہن پرسکار  اور مولانا ابوالکلام آزاد  ٹرافی برائے سال 2022 شامل ہیں ۔نوٹیفیکیشنز کووزارت کی ویب سائٹ www.yas.nic.in پراپ لوڈ کیا گیا تھا ۔
درخواستوں کی وصولی کی آخری تاریخ 27 ستمبر 2022 سے بڑھا کر یکم اکتوبر 2022  کر دی گئی ہے۔ ایوارڈ کے لیے اہل کھلاڑیوں/ کوچز/ اداروں/ یونیورسٹیوں سے درخواستیں طلب کی جاتی ہیں۔ ان کے لیے ضروری ہے کہ وہ خود سے مخصوص پورٹل dbtyas-sports.gov.in پر آن لائن درخواست دیں۔ انڈین اولمپک ایسوسی ایشن / اسپورٹس اتھارٹی آف انڈیا / تسلیم شدہ نیشنل اسپورٹس فیڈریشنز / اسپورٹس پروموشن بورڈز / ریاستی اور مرکز کے زیرانتظام علاقوں کی حکومتوں وغیرہ کو بھی اسی کے مطابق مطلع کیا جاتا ہے۔ یکم اکتوبر 2022  کے بعد موصول ہونے والی نامزدگیوں پر غور نہیں کیا جائے گا۔
وزیراعظم کا دفتر
سری لنکا کے اراکین پارلیمنٹ کی وزیر اعظم سے ملاقات
نئی دہلی۔10 ستمبر،سری لنکا کے اراکین پارلیمنٹ کے ایک وفدنے آج یہاں وزیر اعظم سے ملاقات کی۔ سری لنکا کی پارلیمنٹ کے اسپیکر عالی جناب کارو جے سوریہ نے اس کثیر جماعتی وفد کی قیادت کی۔
پارلیمانوں نے بھارت اور سری لنکا کے مابین استوار تاریخی تعلقات اور ساجھا روحانی وورثے کا ذکر کیا اور دونوں ممالک کے درمیان حالیہ برسوں میں تعلقات میں ہوئی پیش رفت پر مسرت کا اظہار کیا۔ پارلیمانوں نے سری لنکا میں بھارت کی امداد سے نافذ کیے جانے والے متعدد عوامی ارتکاز والے ترقیاتی اور تعاون پر مبنی پروجیکٹوں کا بھی ذکر کیا۔ انھوں نے اس امر پر اتفاق کیا کہ مشترکہ اقتصادی پروجیکٹوں پر تیز رفتاری سے عمل آوری کے نتیجے میں دونوں ممالک کی معیشتوں اور عوام کو اس کا فائدہ حاصل ہوگا۔
وزیر اعظم نے وفد کا خیرمقدم کیا اور اس طرح کے روابط کی اہمیت پر زور دیا۔ انھوں نے کہا کہ دونوں ممالک کے مابین صوبائی سطح پر مقامی اداروں کے مابین تعلقات کو وسعت دینے کے لیے نئے اقدامات سے دونوں ممالک کے عوام سے عوام کے مابین تعلقات کو وسعت دینے میں خاطر خواہ طور پر مدد ملے گی۔
ا قتصادی امور کی کابینہ کمیٹی
کابینہ نے جے پی ایم ایکٹ، 1987 کے تحت جوٹ سال 22-2021 کے لئے جوٹ پیکجنگ میٹریلز کے لئے ریزرویشن کے اصولوں کو منظوری دے دی ہے
100 فیصد غذائی اجناس اور 20 فیصد چینی جوٹ کے تھیلوں میں لازمی طور پر پیک کی جائے گی
نئی دہلی:10 نومبر،2021۔وزیر اعظم جناب نریندر مودی کی صدارت میں اقتصادی امور سے متعلق کابینہ کی کمیٹی نے 10 نومبر 2021 کو جوٹ سال 22-2021  کے لئے پیکنگ میں جوٹ کے لازمی استعمال کے لئے ریزرویشن کے اصولوں کو منظوری دے دی ہے۔ جوٹ سال 22-2021 کے لئے منظور شدہ لازمی پیکیجنگ کے اصولوں میں غذائی اجناس کے 100 فیصد ریزرویشن اور 20 فیصد چینی کو لازمی طور پر جوٹ کے تھیلوں میں پیک کرنا ضروری قرار دیا گیا ہے۔
موجودہ تجویز میں ریزرویشن کے اصول ہندوستان میں خام جوٹ اور جوٹ کی پیکیجنگ مواد کی گھریلو پیداوار کے مفاد کو مزید تحفظ فراہم کریں گے۔ اس طرح ہندوستان کو آتم نربھر بھارت کے ساتھ ہم آہنگ کرتے ہوئے خود کفیل بنائے گا۔ 2021-2020 میں ملک میں پیدا ہونے والے خام جوٹ کا تقریباً 66.57 فیصد استعمال جوٹ کی پیکیجنگ میٹریل میں پیکنگ کے لئے کیا گیا۔ جے پی ایم ایکٹ کے نفاذ کو عملی جامہ پہناکر حکومت جوٹ ملوں اور ذیلی یونٹوں میں کام کرنے والے 0.37 ملین کارکنوں کو راحت فراہم کرے گی اور ساتھ ہی تقریباً 4.0 ملین کاشت کار خاندانوں کی روزی روٹی کو سہارا دے گی۔ اس کے علاوہ یہ اقدام ماحول کے تحفظ میں مدد کرے گا کیونکہ جوٹ قدرتی، بایو ڈیگریڈیبل، قابل تجدید اور دوبارہ قابل استعمال ریشہ ہے اور یہ پائیداری کے تمام پیرامیٹرز کو پورا کرتا ہے۔
جوٹ کی صنعت ہندوستان کی قومی معیشت میں بالعموم اور مشرقی خطہ خاص طور پر مغربی بنگال، بہار، اڈیشہ، آسام، تری پورہ، میگھالیہ، آندھرا پردیش اور تلنگانہ میں ایک اہم مقام رکھتی ہے۔ یہ مشرقی علاقے، خاص طور پر مغربی بنگال میں بڑی صنعتوں میں سے ایک ہے۔
جے پی ایم ایکٹ کے تحت ریزرویشن کے اصول جوٹ سیکٹر میں 0.37 ملین کارکنوں اور 40 لاکھ کسانوں کو براہ راست روزگار فراہم کرتے ہیں۔ جے پی ایم ایکٹ، 1987 جوٹ کے کسانوں، کارکنوں اور جوٹ کے سامان کی پیداوار میں مصروف افراد کے مفادات کا تحفظ کرتا ہے۔ جوٹ انڈسٹری کی کل پیداوار کا 75 فیصد جوٹ سیکنگ بیگز ہیں جن میں سے 90 فیصد فوڈ کارپوریشن آف انڈیا  اور ریاستی خریداری ایجنسیوں  کو فراہم کیا جاتا ہے اور بقیہ براہ راست برآمد/فروخت کیا جاتا ہے۔
حکومت ہند غذائی اجناس کی پیکنگ کے لئے ہر سال تقریباً 8,000 کروڑ روپے کے جوٹ کی بوری کے تھیلے خریدتی ہے۔ اس طرح یہ جوٹ کے کسانوں اور مزدوروں کی پیداوار کے لیے ضمانتی منڈی کو یقینی بناتا ہے۔
جوٹ کی بوری کے تھیلوں کی اوسط پیداوار تقریباً 30 لاکھ گانٹھیں  ہے اور حکومت جوٹ کے کاشتکاروں، مزدوروں اور جوٹ کی صنعت میں مصروف افراد کے مفادات کے تحفظ کے لئے جوٹ کے تھیلوں کی بوری کی پیداوار کو مکمل طور پر یقینی بنانے کے لئے پرعزم ہے۔
-----------------------
ش ح۔م ع۔ ع ن
U NO: 12710
(
کامرس اور صنعت کی وزارتہ
بھارت اور آسٹریلیا کے درمیان مشترکہ وزارتی کمیشن کا سولہواں اجلاس
- بھارت اور آسٹریلیا نے دو طرفہ سی ای سی اے مذاکرات کا احیا کرنے اور اہم مصنوعات کےمعیارات اور ضابطوں کو تقویت دینے سے اتفاق کیا
- قیادت میں اضافہ کرکے دونوں سمتوں میں مارکیٹ تک رسائی کے معاملات پر کام کرنا
- دونوں ملکوں کی تعلیمی قابلیت کو باہمی طور پر تسلیم کرنے سے متعلق کام
- آسٹریلیا اوربھارت کے درمیان مزید براہ راست پروازوں کی حوصلہ افزائی کرنے کے لئے لگاتار اشتراک
بھارت اور آسٹریلیا کے در میان سولہواں مشترکہ وزارتی کمیشن جے ایم سی اجلاس 24 فروری 2020 کو نئی دہلی میں منعقد ہوا۔ اس اجلاس کی مشترکہ صدارت حکومت نے ریلویز ، کامرس اور صنعت کے وزیر جناب پیوش گوئل /آسٹریلیا کی حکومت کے تجارت، سیاحت اور سرمایہ کاری کے وزیر عزت مآب سنیٹر برمنگم نے کی
اجلاس میں بھارت کی طر ف سے کامرس، مالیہ، زراعت، ماہی گیری، صنعت و اندرونی تجارت  اور وزارت خارجہ نے شرکت کی۔ آسٹریلیا کے وفد میں خارجی امور، تجارت ، آسٹریلیا ، برآمد سے متعلق رقوم کی فراہمی اور آسٹریلیائی ہائی کمیشن کے محکمے افسران شامل تھے۔
دونوں فریقوں نے پرائیوٹ سیکٹر کے اس اہم رول کو اجاگر کیا جو اس نے باہمی اقتصادی تعلقات کے قیام میں ادا کیا ہے۔ بھارت نے آسٹریلیا - انڈیا بزنس ایکسچنج پروگرام کا خیر مقدم کیا۔ جس میں آسٹریلیا کے سو سے زیادہ کاروباریوں کا ایک وفد برمنگھم کے وزیر کے ساتھ بھارت آیا ہے۔
کاروباری وفد تعلیم ، خوراک ، صحت ، خواتین کے میک اپ، وسائل اور بنیادی ڈھانچے میں امکانات تلاش کرے گا۔
بھارت -آسٹریلیا کے دوہرے ٹیکس سے بچنے کے سمجھوتے  کے استعمال کے ذریعہ بھارتی فرموں کی ساحلی سمندر کی آمدنی پر ٹیکس لگانے کا معاملہ اٹھایا اور اس مسئلے کا جلد حل تلاش کرنے کی ضرورت پر زور دیا ، صارفین نے بات چیت میں تیزی لانے پر رضامندی کا اظہار کیا۔
۔۔۔۔۔۔۔۔۔۔
م ن۔ ا ب ۔ ج۔
U- 924
(Visitor Counter : 91
وزیراعظم کا دفتر
وزیر اعظم نمامی گنگے کے تحت اتراکھنڈ میں چھ میگا پروجیکٹوں کا افتتاح کریں گے
وزیر اعظم ‘‘روئنگ ڈاؤن دی گنگیز’’ نامی کتاب کا اجراء کریں گے
وزیر اعظم گنگا کے بارے میں اپنی نوعیت کے پہلے میوزیم گنگا اولوکن کا افتتاح کریں گے
نئی دہلی،28 ستمبر، وزیر اعظم جناب نریندر مودی کل 29 ستمبر 2020 کو ویڈیو کانفرنس کے ذریعے دوپہر گیارہ بجے نمامی گنگے مشن کے تحت اتراکھنڈ میں چھ میگا پروجیکٹوں کا افتتاح کریں گے۔
ان پروجیکٹوں میں ملین لیٹر یومیہ صلاحیت کے 68سوریج صاف کرنے کے پلانٹ  کی تعمیر، ہری دوار میں جگجیت پور کے مقام پر موجودہ 27 ایم ایل ڈی کا درجہ بڑھانے اور ہری دوار میں سرائے کے مقام پر 18 ایم ایل ڈی- ایس ٹی پی کی تعمیر شامل ہے۔ جگجیت پور میں 68 ایم ایل ڈی پروجیکٹ کے افتتاح سے پی پی پی کے ہائبرڈ اینیوٹی موڈکا پہلا سوریج پروجیکٹ مکمل بھی ہوگا۔
رشی کیش میں ، لکڑگھاٹ کے مقام پر 26 ایم ایم ڈی – ایس ٹی پی کا بھی افتتاح کیا جائے گا۔
دریائے گنگا میں جتنا گندا پانی بہایا جاتا ہے اتنے کا تقریباً 80 فیصد ہری دوار-رشی کیش زون سے بہایا جاتا ہے۔ اس طرح سے ان ایس ٹی پیز کا افتتاح دریائے گنگا کو صاف رکھنے میں ایک اہم رول ہوگا۔
مونی کی ریتی قصبے میں 7.5 ایم ایل ڈی- ایس ٹی پی چندر ریشور نگر میں ملک میں پہلا 4 منزلہ سوریج صاف کرنے کا پلانٹ ہوگا جہاں زمین کی محدود پیمانے پر فراہمی کو ایک موقع میں تبدیل کردیا گیا ہے۔ یہ ایس ٹی پی 900 مربع میٹر سے بھی کم علاقے میں تعمیر کیا گیا ہے جو اتنی صلاحیت کے ایس ٹی پیز کے لیے درکار معمول کے رقبے کا تقریباً 30 فیصد ہے۔
وزیر اعظم چور پانی میں 5 ایم ایل ڈی- ایس ٹی پی اور ایک ایم ایل ڈی صلاحیت کے اور بدری ناتھ میں دو ایس ٹی پیز کا افتتاح کریں گے جن میں سے ایک کی صلاحیت ایک ایم ایل ڈی اور دوسرے کی 0.01 ایم ایل ڈی ہوگی۔
دریائے گنگا کے قریب واقع 17 قصبات کی گنگا میں جانے والی کثافت کو دھیان میں رکھتے ہوئے کل ملا کر 30 پروجیکٹ  اب اتراکھنڈ میں مکمل ہوچکے ہیں جو کہ ایک بڑی کامیابی ہے۔
وزیر اعظم گنگا سے متعلق پہلے میوزیم ‘‘گنگا اولوکن’’ کا بھی افتتاح کریں گے۔ اس میوزیم کے ذریعے دریائے گنگا کے کلچر، حیاتیاتی تنوع اور گنگا کی صفائی سے متعلق سرگرمیوں کو اجاگر کیا جائے گا۔ یہ میوزیم ہری دوار میں چاندی گھاٹ میں واقع ہے۔
اس موقع پر ایک کتاب کا اجرا کیا جائے گا جس کا موضوع ہے ‘روئنگ ڈاؤن دی گنگیز’ یہ کتاب نیشنل مشن فار کلین گنگا اور وائلڈ لائف انسٹی ٹیوٹ آف انڈیا نے مشترکہ طورپر شائع کی ہے۔ اس رنگین کتاب میں دریائے گنگا کے حیاتیاتی تنوع اور کلچر کو ایک ساتھ ملانے کی کوشش کی گئی ہے۔اس میں گنگا کی کہانی کو پیش کیا گیا ہےجب ایک شخص گنگا سے نکلنے کی جگہ گئومکھ سے کشتی میں بیٹھتا ہے اور کشتی کھیتے کھیتے گنگا ساگر جہاں یہ دریا سمندر میں ملتا ہے۔
وزیر اعظم جل جیون مشن کے لوگو اور ‘مارگ درشکا فار گرام پنچایت اینڈ پانی سمیتیز انڈر جل جیون مشن’ کی نقاب کشائی بھی کریں گے۔
تفصیلات کے لیے یہ لنک دیکھئے: https://pmevents.ncog.gov.in
وزارت دفاع
نائب صدر جمہوریہ نے ڈی جی این سی سی یوم جمہوریہ -2019 کا باضابطہ افتتاح کیا
نئی دہلی، 7 جنوری 2019/ نائب صدر جمہوریہ ایم ونکیانائیڈو نے آج یہاں دہلی کینٹ میں نیشنل کیڈٹ کور  کے یوم جمہوریہ کیمپ 2019 کا باضابطہ طور پر افتتاح کیا۔ اس موقع پر اظہار خیا ل کرتے ہوئے نائب صدر جمہوریہ نے این سی سی کی ان کوششوں کو سراہا جو وہ ملک کے نوجوانوں کی آبیاری کے لئے کررہی ہے اور قوم کی تعمیر میں اس کے رول کی بھی تعریف کی۔
جناب نائیڈو نے اس بات کا ذکر کیا کہ این سی سی ہمارے نوجوانوں کو ایک موثر فورس بنانے کے سلسلہ میں تمام سرگرمیوں میں ہراول دستے کے طو ر پر کام کرے گی جس سے بہت سی کارروائیوں کے ذریعہ سماجی تبدیلیاں لائی جاسکیں گی۔ انہوں نے شاندار گارڈ آف آنر کی ستائش کی اور این سی سی کیڈٹوں پر زور دیا کہ وہ این سی سی کی تربیت کو ملک کے لوگوں کو بااختیار بنانے میں استعمال کریں۔
فوج کی تینوں شاخوں یعنی فوج ،بحریہ اور فضائیہ سے لئے گئے این سی سی کیڈٹوں نے نائب صدر جمہوریہ کو ان کی آمد پر گارڈ آف آنر پیش کیا۔ اس کے بعد گورنمنٹ ہائی اسکور میزورم اور سینک اسکول کپور تھلہ کی طرف سے بینڈ بجایا گیا جس کی ناظرین نے بڑی تعریف کی۔
نائب صدر جمہوریہ کا استقبال نیشنل کیڈٹ کور کے ڈائریکٹر جنرل  لفٹننٹ جنرل پی پی ملہوترا نے کیا۔ 19 ریاستوں اور سات مرکز کے زیر انتظام علاقوں کے کل ملاکر 2070 کیڈٹ جن میں 698 کیڈٹ لڑکیاں بھی شامل ہیں۔ اس کیمپ میں شرکت کررہی ہیں۔ یہ کیمپ 28 جنوری 2019 کو وزیراعظم کی ریلی کی ساتھ مکمل ہوجائے گا۔ کیمپ میں شرکت کرنے والے کیڈٹ بہت سی سرگرمیوں میں حصہ لیں گے جن میں کلچرل پروگرام ، قومی یکجہتی کی آگاہی کے پروگرام اور ادارہ جاتی تربیت کے مقابلے شامل ہیں۔
۔۔۔۔۔۔۔۔۔۔۔
م ن۔ج ۔ ج۔
U- 146
(Visitor Counter : 41
وزارت سیاحت
سیاست کے شعبے نے سال 18-2017 ، 19-2018 اور 20-2019 کے لئے سیاحت سے متعلق تیسرے سٹیلائٹ اکاؤنٹ  کے مطابق ملک کے کُل روزگار میں لگ بھگ 15 فیصد کا تعاون دیا ہے
کلیدی خصوصیات
- سیاحت کے شعبے نے ملک کے مجموعی روز گار میں تقریبا 15 فیصد کا تعاون دیا ہے: تیسرا ٹی ایس اے
- سیاحت کی وجہ سے تقریبا 22 کروڑ 80 لاکھ نوکریاں  پیدا ہوئی ہیں۔
سیاحت کی وزارت نے اپنی سودیش درشن اسکیم کے تحت ، نشان زد موضوعات کے تحت 76 پروجیکٹو کو منظوری دی ہے۔ ان میں دیہی تھیم کے تحت دو پروجیکٹ شامل ہیں۔ سیاحت کے لئے مقام کی شناخت ، فروغ اور اس کی تعمیر و ترقی ، بنیادی طور پر ریاستی حکومت کی ذمہ داری ہے۔
سال 18-2017 ، 19-2018 اور 20-2019 کے لئے سیاحت سے متعلق تیسرے سٹیلائٹ اکاؤنٹ  کے مطابق انداز ا ملک کے کُل روز گار میں سیاحت کا تعاون درج ذیل رہا ہے۔
|
|
|
|
2017-18
|
|
2018-19
|
|
2019-20
|
|
نوکریوں میں حصہ 
|
|
14.78
|
|
14.78
|
|
15.34
|
|
براہ راست 
|
|
6.44
|
|
6.48
|
|
6.69
|
|
بالواسطہ 
|
|
8.34
|
|
8.39
|
|
8.65
|
|
سیاحت کی وجہ سے براہ راست اور بالوسطہ نوکریاں 
|
|
72.69
|
|
75.85
|
|
79.86
|
|
نوٹ: درج بالا تخمینے کو نیشنل اکاؤنٹ اسٹیٹ اسٹکس  2021 ، پیریڈک لیبر فورس سروے  19-2018 کا استعمال کرکے تازہ ترین بنایا گیا ہے۔
سیاحت کی وزارت، پسماندہ علاقوں میں واقع سیاحتی جگہوں سمیت مختلف سیاحتی مقامات کے مجموعی فروغ کا کام انجام دیتی ہے۔ اس مقصد کے لئے کی جانے والی مختلف سرگرمیوں میں گھریلو اور بین الاقوامی بازاروں میں مہمات کا اجراء ، سیاحت سے متعلق تقر یبات کے ذریعہ اس کا فروغ ، تجارتی شوز میں شرکت، ویبنارس، ٹورس آپریٹروں اور دیگر متعلقہ فریقوں کو مدد فراہم کیا جانا شامل ہے۔
سیاحت کے وزیر جناب جی کشن ریڈی نے آج لوک سبھا میں ایک سوال کے جواب میں یہ جانکاری فراہم کی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-13423
(Visitor Counter : 106
کابینہ
کابینہ نے ہندستان اور سیرا لیون کے درمیان ڈیجیٹل تبدیلی کے لیے پاپولیشن اسکیل پرنافذ کامیاب ڈیجیٹل حل کے اشتراک کے شعبے میں تعاون پر ایک مفاہمت نامے پر دستخط کو منظوری دی
وزیر اعظم کی زیر صدارت مرکزی کابینہ نے 13 جون 2023 کو جمہوریہ ہند کی الیکٹرانکس اور انفارمیشن ٹیکنالوجی کی وزارت اورعوامی جمہوریہ سیرالیون کی اطلاعات اور مواصلات کی وزارت کے درمیان ڈیجیٹل تبدیلی کے لیے پاپولیشن اسکیل پرنافذ کامیاب ڈیجیٹل حل کے اشتراک کے شعبے میں تعاون پرمفاہمت کی عرضداشت پر دستخط کو منظوری دی۔
مفاہمت نامے کا مقصد دونوں ممالک کے ڈیجیٹل تبدیلی کے اقدامات کے نفاذ میں قریبی تعاون اور تجربات کے تبادلے اور ڈیجیٹل ٹیکنالوجی پر مبنی حل کو فروغ دینا ہے۔ مفاہمتی عرضداشت میں بہتر تعاون کا تصور کیا گیا ہے، جس سے آئی ٹی کے شعبے میں روزگار کے مواقع پیدا ہوں گے۔
مفاہمتی عرضداشت فریقین کے دستخط کی تاریخ سے نافذ العمل ہوگا اور یہ3 سال کی مدت تک نافذ رہے گا۔
ڈیجیٹل پبلک انفرااسٹرکچر کے میدان میں جی 2جی اور بی2بی باہمی تعاون کو بڑھایا جائے گا۔ اس مفاہمتی عرضداشت میں زیر غور سرگرمیوں کی مالی اعانت ان کی انتظامیہ کے باقاعدہ آپریٹنگ مختص کے ذریعے کی جائے گی۔
ایم ای آئی ٹی وائی ، آئی سی ٹی ڈومین میں دو طرفہ اور کثیر جہتی تعاون کو فروغ دینے کے لیے متعدد ممالک اور کثیر جہتی ایجنسیوں کے ساتھ تعاون کر رہا ہے۔ اس عرصے کے دوران، ایم ای آئی ٹی وائی، آئی سی ٹی ڈومین میں تعاون اور معلومات کے تبادلے کو فروغ دینے کے لیے مختلف ممالک کی اپنی ہم منصب تنظیموں/ایجنسیوں کے ساتھ مفاہمت نامے/ ایم او سی/معاہدے کیے ہیں۔ یہ حکومت ہند کی طرف سے کئے گئے مختلف اقدامات جیسے ڈیجیٹل انڈیا، آتم نربھر بھارت، میک اِن انڈیا وغیرہ سے مطابقت رکھتا ہے، تاکہ ملک کو ڈیجیٹل طور پر بااختیار معاشرے اور علمی معیشت میں تبدیل کیا جا سکے۔ اس بدلتے ہوئے نمونے میں، باہمی تعاون کو بڑھانے کے مقصد سے کاروباری مواقع تلاش کرنے، بہترین طریقوں کے اشتراک اور ڈیجیٹل سیکٹر میں سرمایہ کاری کو راغب کرنے کی اشد ضرورت ہے۔
پچھلے کچھ سالوں میں، ہندوستان نے ڈیجیٹل پبلک انفرااسٹرکچر کے نفاذ میں اپنی قائدانہ صلاحیت کا مظاہرہ کیا ہے اورکووڈ وبا ءکے دوران بھی عوام کو خدمات کی فراہمی کامیابی کے ساتھ کی ہے۔ اس کے نتیجے میں بہت سے ممالک نے ہندوستان کے تجربات سے سیکھنے میں دلچسپی ظاہر کی ہے اور ہندوستان کے تجربات سے سیکھنے کے لیے ہندوستان کے ساتھ مفاہمت ناموں پر دستخط کیے ہیں۔
انڈیا اسٹیک سلوشنز عوامی خدمات تک رسائی اور فراہمی کے لیے آبادی کے پیمانے پر انڈیا کے ذریعے تیار کردہ اور نافذ کیے گئے ڈی پی آئی ہیں، اس کا مقصد بامعنی رابطہ فراہم کرنا، ڈیجیٹل شمولیت کو فروغ دینا اور عوامی خدمات تک بغیر کسی رکاوٹ کے رسائی کا اہل بنانا ہے۔ یہ کھلی ٹیکنالوجی پر بنائے گئے ہیں، آپس میں کام کرنے کے قابل ہیں اور صنعت اور کمیونٹی کی شرکت کو بروئے کار لانے کے لیے ڈیزائن کیے گئے ہیں جو جدت کو فروغ دیتے ہیں۔ تاہم ڈی پی آئی کی تعمیر میں ہر ملک کی منفرد ضروریات اور چیلنجز ہوتے ہیں، حالانکہ بنیادی فعالیت ایک جیسی ہے، جو عالمی تعاون کی اجازت دیتی ہے۔
وزارات ثقافت
صدر جمہوریہ ہند رام ناتھ کووند کل اسادھا پورنیما پردھماچکرا دن کی تقریبات کا افتتاح کریں گے
وزیر اعظم نریندر مودی ویڈیو پیغام کے ذریعہ تقریب سے خطاب کریں گے
نئی دہلی04،جولائی 2020
صدر جمہوریہ ہند جناب رام ناتھ کووند کل نئی دلی میں راشٹرپتی بھون سے اسادھا پورنیما تقریب کا جو دھما چکرا دن کے طور پر منایا جارہا ہے، افتتاح کریں گے۔ وزیر اعظم جناب نریندر مودی اس موقع پر ویڈیو کے ذریعہ ایک خصوصی خطاب کریں گے۔ منگولیا کے صدر عالی جناب کھل تمگاجن بتولگا کا خصوصی پیغام بھی راشٹرپتی بھون میں کل کی تقریب میں پڑھ کر سنایا جائے گا۔ یہ پیغام بھارت میں منگولیا کے سفیر پڑھ کر سنائیں گے۔
حکومت ہند کی ثقافت کی وزارت کے اشتراک سے انٹرنیشنل بدھست کنفیڈریشن کے ذریعے دھما چکرادن کی تقریبات کا اہتمام کیا جارہا ہے۔ اس کے انٹرنیشنل بدھسٹ کنفیڈریشن اور ثقافت کی وزارت کی جانب سے 7سے 16 مئی 2020 تک ورچوئل ویساک اور گلوبل پریروویک کی ایک کامیاب میزبانی کی جائے گی۔
ثقات کے وزیر  جناب پرہلاد پٹیل اور اقلیتی امور کے مرکزی وزیر مملکت جناب کرن رجیجو بھی افتتاحی تقریب سے خطاب کریں گے۔
تقریب کے باقی پرورام مولاگندھا کٹی وہارا وسارناتھ اور بودھ گیا کے مہابودھی مندر سے دکھائے جائیں گے۔ یہ پروگرام مہابودھی سوسائٹی آف انڈیا اور بودھ گیا مندر مینجمنٹ کمیٹی کے اشتراک سے دکھائے جائیں گے۔ ان پروگراموں کو https://youtu.be/B5a2n1iX0M8 پر دیکھا جاسکتا ہے۔
بدھسٹ سنگھاس کی شاہی ، سپریم سربراہان اور دنیا اور انٹرنیشنل بدھسٹ کنفیڈریشن کے ممتاز ماسٹرس اور اسکالرس شرکت کریں گے۔
...............................................................
م ن، ح ا، ع ر
04-07-2020
U-3686
(Visitor Counter : 82
سائنس اور ٹیکنالوجی کی وزارت
اروناچل ہمالیہ کے زلزلے سے متعلق مطالعے سے اوپری پرت کی گہرائی کے دو رینج میں کم سے در میانی سطح کے زلزلے کے پیدا ہونے کا پتہ چلتا ہے
ہمالیہ کا عملِ اخراج اور گروتھ یعنی ترقی ایک مسلسل عمل ہے جس کے نتیجے میں خاص طور پر ریورس فالٹ ہوتا ہے۔ اس میں ایک فالٹ پلین کی نچلی سطح کی چٹانیں، اوپری سطح پر نسبتاً جامد چٹانوں کے نیچے جاتی ہیں۔ یوریشن پلیٹ  کے نیچے انڈین پلیٹ کے جانے کے اس عمل کو انڈر تھریسٹنگ یعنی ایک پلیٹ کے نیچے دوسرے پلیٹ کا داخل ہونا کہا جاتا ہے۔ یہ عمل ڈرپنج پیٹرن اور لینڈ فورمس یعنی زمین کی شکلوں میں لگاتار تبدیلی کرتا رہتا ہے جو ہمالیہ اور اس کے آس پاس کے علاقوں میں بھاری زلزلے کے خطرات کو پیدا کرنے کا اہم سبب ہے۔ تعمیراتی سرگرمیاں شروع ہونے سے پہلے گہرائی وشدت اور سبب کے سلسلے میں زلزلے کے اندازے اور وضاحت کی ضرورت پڑتی ہے۔ ٹویٹنگ، ٹائپیڈنبگ سوتور زون  مشرقی ہمالیہ کا ایک بڑا حصہ ہے، جہاں ہمالیہ جنوب کی جانب مڑتا ہے اور انڈوبرما رینج سے جڑجاتا ہے۔ اروناچل ہمالیہ کا یہ حصہ حال ہی کے دنوں میں سڑکوں اور پن بجلی پروجیکٹوں کی تعمیر کی بڑھتی ہوئی ضرورت کے سبب اہم ہوگیا ہے۔ اس وجہ سے اس خطے میں زلزلے کے پیٹرن یعنی طریقہ کار کو سمجھنے کی ضرورت ہے۔
سائنس وٹکنالوجی کے محکمے  بھارت سرکار کے ایک خود مختار ادارے واڈیا انسٹی ٹیوٹ آف ہمالین جیولوجی  نے بھارت کے اس سب سے مشرقی حصے میں چٹانوں اور مخصوص علاقے میں زلزلوں کی وسعت کے لچکدار خوبیوں کا مطالعہ کیا ہے۔ اس سے پتہ چلا ہے کہ یہ علاقہ دو الگ الگ گہرائی پر اوسط درجہ کا زلزلہ پیدا کررہا ہے۔ نچلی سطح کے زلزلے ایک سے 15 کلو میٹر کی گہرائی پر مرکوز ہوتے ہیں اور 4.0سے زیادہ شدت والے زلزلے زیادہ تر 23سے 25 کلو میٹر گہرائی سے پیدا ہوتے ہیں۔ اوسط درجے کی گہرائی کے زلزلے ممکنہ طور سے مبرا ہیں۔
اس علاقے میں زمین کی اوپری پرت کی موٹائی برہم پتر وادی کے نیچے 46.7 کلو میٹر سے لے کر اروناچل کے اونچائی والے علاقے کے نیچے لگ بھگ 55 کلو میٹر ہے۔ یہ رابطے کے مقام پر تھوڑا اونچا ہے جو اوپری پرت اور مینٹل ٹکنالوجی کے درمیان کی حد کی تشریح کرتا ہے۔ جسے تکنیکی طور سے موہوڈس کنٹی نیوٹی کہا جاتا ہے۔
اس سے ٹیوٹینگ، ٹائیڈنگ سوتورزون میں انڈین پیٹ کے انڈر تھریسٹنگ میکنزم کا پتہ چلتا ہے۔ انتہائی اعلیٰ پائی سن کا تناسب لوہت وادی کے نوچائی والے حصوں میں بھی پایا گیا جو زمین کے اوپری پرت کی گہرائی پر فلوڈ یا جزوی پگھلے ہوئے مادوں کی موجودگی کو پیش کرتا ہے۔
ڈاکٹر دیواجیت ہزاریکا کی قیادت میں سائنس دانوں کی ٹیم نے بھارت کے اس سب سے مشرقی حصے میں چٹانوں اور مخصوص علاقے میں زلزلوں کی وسعت کی لچکدار خوبیوں کو سمجھنے کے لئے اروناچل ہمالیہ کی لوہت ندی وادی کے کنارے 11 براڈ بینڈ زلزلے سے متعلق اسٹیشن قائم کئے۔ یہ مطالعہ جنرل آف ایشنس ارتھ سائنسز میں داقع ہوا۔
موجودہ مطالعے میں ڈبلیو آئی ایچ جی کی ٹیم نے دونوں ٹیلی سپنرمک  اور مقامی زلزلے کا ڈیٹا کا استعمال کیا۔ اس کے لئے 35-0.004 ہرٹ کی فری کوینسی رینج والے سیس مومیٹر کی مدد لی گئی۔ 20 نمونے فی سکینڈ کی شرح سے لگاتار ڈیٹا درج کئے گئے اور وقت کے تال میل کے لئے گلوب پوزشنگ سسٹم  رسیور کا استعمال کیا گیا۔ جنوری 2007 جون 2008 کے دوران ٹیلی سیزمک اور مقامی زلزلے کے آنکڑوں کا مطالعہ کرنے سے ملک کے اس سب سے مشرقی حصے میں انڈر تھرسٹینگ کو سمجھنے میں مدد ملی ہے اور یہ نہ صرف اسکیم کو بنانے میں مدد کرسکتی ہے بلکہ اس سے علاقے میں زلزلے کے لئے تیاری میں بھی سدھار لایا جاسکتا ہے۔
..........................
م ن، ح ا، ع ر
26-07-2020
U-4157
(Visitor Counter : 166
سماجی انصاف اور تفویض اختیارات کی وزارت
سماجی انصاف اور تفویض اختیارات کی وزارت "راشٹریہ ویوشری یوجنا " کی اسکیم کو نافذ کر رہی ہے
سماجی انصاف اور تفویض اختیارات کا محکمہ "راشٹریہ ویوشری یوجنا " کی اسکیم کو لاگو کر رہا ہے جس کا مقصد معمر شہریوں کو، جو عمر سے متعلق کسی بھی معذوری یا کمزوری سے دوچار ہیں، مدد گار آلات فراہم کر رہے ہیں جن کی یہ معذوری یا کمزوری ان اآلات کو استعمال کر کے تقریباً بحال ہو سکتی ہے جیسے کم بینائی، سماعت کی خرابی، دانتوں کا نقصان اور حرکات و سکنات معذوری، جسمانی افعال، معذوری یا کمزوری پر قابو پانا ۔
مصنوعی اعضا کی مینوفیکچرنگ کے کارپوریشن  کو فنڈ جاری کیے جاتے ہیں، جو سماجی انصاف اور تفویض اختیار ات کی وزارت کے انتظامی کنٹرول کے تحت اس اسکیم کو نافذ کرنے والی واحد ایجنسی کے طور پر سرکاری شعبے کی انڈر ٹیکنگ ہے۔
یہ اسکیم 01.04.2017 کو غریبی کی سطح سے نیچے  کے زمرے سے تعلق رکھنے والے معمر شہریوں کو جسمانی مدد اور معاون رہنے کے آلات فراہم کرنے کے لیے شروع کی گئی تھی۔ اس اسکیم پر سال 21-2020 میں نظر ثانی کی گئی ہے۔ نظرثانی کے بعد، بی پی ایل زمرے سے تعلق رکھنے والے معمر شہریوں اور 15000/- روپے سے زیادہ کی ماہانہ آمدنی والے معمر شہریوں کو بھی معاون والے آلات فراہم کیے جا رہے ہیں۔
آر وی وائی کے نفاذ کے لیے ملک کے تمام اضلاع کا انتخاب کیا گیا ہے۔ اس اسکیم کو اضلاع میں دو مراحل میں لاگو کیا جاتا ہے:
- تشخیصی کیمپ: تشخیصی کیمپ میں، الیمکو مطلوبہ امداد اور آلات کے لیے فائدہ اٹھانے والوں کی شناخت کرتا ہے، جو عمر سے متعلقہ معذوری یاکمزوری میں مبتلا ہیں۔
- تقسیم کیمپ: تشخیصی کیمپ کے بعد شناخت شدہ مستفیدین کو امداد اور آلات فراہم کیے جاتے ہیں۔
یہ معلومات سماجی انصاف اور بااختیار بنانے کی وزارت کی وزیر مملکت محترمہ پرتیما بھومک نے آج لوک سبھا میں ایک تحریری جواب میں فراہم کی ۔
۔۔۔۔
ش ح۔ا س۔ ت ح ۔
U–9333
(Visitor Counter : 30
وزیراعظم کا دفتر
سی ای او این ایکس پی سیمی کنڈکٹرز کی وزیراعظم سے ملاقات
این ایکس پی سیمی کنڈکٹرز کے سی ای او جناب کرٹ سیورز نے وزیراعظم جناب نریندر مودی سے ملاقات کی۔
این ایکس پی کے ایک ٹویٹ کے جواب میں وزیر اعظم نے ٹویٹ کیا:
’’@NXP کے سی ای او جناب کرٹ سیورز سے ملاقات اور سیمی کنڈکٹر اور جدت طرازی کی دنیا میں تبدیلی کے منظرنامے پر تبادلہ خیال کرنے پر خوشی ہوئی۔ بھارت ان شعبوں میں ایک اہم طاقت کے طور پر ابھر رہا ہے، جو ہمارے باصلاحیت نوجوانوں کی مدد سے چل رہے ہیں۔‘‘
خواتین اور بچوں کی ترقیات کی وزارت
این آئی پی سی سی ڈی ریجنل سنٹر، لکھنؤ نے ماہ تغذیہ کے تحت ‘ نوعمر لڑکیوں کے لیے خون کی کمی کی روک تھام اور بندوبست‘ پر گرلز ہوم میں ایک بیداری پروگرام کا انعقاد کیا
این آئی پی سی سی ڈی علاقائی مرکز، لکھنؤ کے ذریعہ 14 ستمبر 2023 کو 'نوعمر لڑکیوں کے لیے خون کی کمی کی روک تھام اور بندوبست’ کے موضوع پر گرلز ہوم میں ایک بیداری پروگرام کا انعقاد کیا گیا۔ پروگرام میں 30 نوعمر لڑکیوں نے حصہ لیا۔
وزیراعظم کا دفتر
وزیراعظم نریندرمودی نے ملک میں پہلا ہرگھر جل سرٹیفائیڈ ضلع بننے کے لیے مدھیہ پردیش کے برہان پورکے شہریوں کو مبارک باد دی
وزیراعظم جناب نریندرمودی نے ملک میں پہلا ہر گھر جل سرٹیفائیڈ ضلع بننے کے لیے مدھیہ پردیش کے برہان پور کے شہریوں کو مبارک باد دی ہے۔ جل شکتی کے مرکزی وزیر جناب گجیندرسنگھ شیخاوت کی طرف سے ٹوئٹ کیے گئے ایک جواب میں وزیراعظم سے کہا :
‘‘اس اہم کامیابی کے لیے برہان پور کے میرے بھائیوں اوربہنوں کو دلی مبارک باد،یہ عوام کے اجتماعی اور سچے جذبے کے علاوہ جے جے ایم ٹیم کی طرف سے کی گئی مشن موڈ کوششوں کے علاوہ شیوراج سنگھ چوہان سنگھ کے زیرنگرانی ایم پی حکومت کے بغیر ممکن نہیں تھا۔’’
پیٹرولیم اور قدرتی گیس کی وزارت
پیٹرولیم اور قدرتی گیس، ہاؤسنگ اور شہری امور کے وزیر ، جناب ہردیپ ایس پوری نے روزنیفٹ کے سی ای او سے ملاقات کی
پیٹرولیم اور قدرتی گیس، ہاؤسنگ اور شہری امور کے وزیر جناب ہردیپ ایس پوری نے نئی دہلی میں 28 مارچ 2023 کو روزنیفٹ آئل کمپنی کے چیف ایگزیکٹو آفیسر مسٹر ایگور سیچن کے ساتھ میٹنگ کی۔
جناب سیچن اور انڈین آئل کارپوریشن لمیٹڈ کے چیئرمین جناب کانت مادھو ویدیا نے وزیر پوری کی موجودگی میں ہندوستان کو تیل کی سپلائی میں خاطر خواہ اضافہ کرنے کے ساتھ ساتھ درجات کو متنوع بنانے کے ایک میعادی معاہدے پر دستخط کئے۔
وزیر پوری اور جناب سیچن نے قومی کرنسیوں میں ادائیگیوں کے امکانات سمیت توانائی کے شعبے کی پوری ویلیو چین میں روزنیفٹ آئل کمپنی اور ہندوستانی کمپنیوں کے درمیان تعاون کو بڑھانے کے طریقوں پر تبادلہ خیال کیا۔
روز نیفٹ اور اس کے ہندوستانی شراکت داروں کے درمیان مشترکہ منصوبوں  کے جاری نفاذ پر خصوصی توجہ دی گئی۔
اس تناظر میں، دونوں اطراف نے ہندوستان اور روس کے درمیان مضبوط دو طرفہ سرمایہ کاری کو نوٹ کیا، جس میں روس میں ہندوستان کی سرمایہ کاری تقریباً 16 بلین امریکی ڈالر ہے، جب کہ ہندوستان میں روز نیفٹ کی سرمایہ کاری 13 بلین امریکی ڈالر کو چھو رہی ہے۔